
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 189 


19 Φεβρουάριου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ρύθμιση βεβαιωμένων χρεών των πληγέντων από τις 


πλημμύρες της 27ης και 28ης Δεκεμβρίου 2002, 

στη νήσο Κάσο Νομού Δωδεκανήσου. 1 

Ίδρυση και λειτουργία Καταστήματος Αδασμολόγη¬ 
των, Αφορολόγητων και Φορολογημένων Ειδών 

στον Κρατικό Αερολιμένα Χανίων - Κρήτης. 2 

Επιχορηγήσεις ελληνικών σχολείων στο εξωτερικό 
διαχείριση των επιχορηγήσεων και απόδοση λογα¬ 
ριασμού τους. 3 

Τροποποίηση της 912/55/11.3.2002 απόφασης του 
Υπουργείου Εργασίας και Κοινωνικών Ασφαλί¬ 
σεων. 4 

Τροποποίηση της ΔΥ1 δ/113835/7.1.2003 απόφασης 

του Υπουργείου Υγείας και Πρόνοιας. 5 

Τροποποίηση της 49/14.1.94 απόφασης «Έγκρισης 
Κανονισμού Προμηθειών του Ελληνικού Οργανι¬ 
σμού Γάλακτος (ΕΛ.Ο.Γ.) - Ν.Π.Ι.Δ.». 6 

Τροποποίηση της 08/ΔΤΑ/11854/20.6.2001 συστατι¬ 
κής πράξηςτης αμιγούς Δημοτικής Επιχείρησης με 
την επωνυμία «Δημοτική Επιχείρησης Ανάπτυξης, 
Πολιτισμού Αθλητισμού Κερατέας (Δ.Ε.Α.Π.Α.Κ.)» 

(ΦΕΚ862/τ.Β'/6.7.2001). 7 

Τροποποίηση της 1920/7.2.2002 Συστατικής Πράξης 
της «Δημοτικής Επιχείρησης Ύδρευσης - Αποχέ¬ 
τευσης Παλαίρου» του Δήμου Κεκροπίας, Ν. Αι- 

τωλ/νίας. 8 

Τροποποίηση της ΑΠΕΣ 22544/91 Συστατικής Πράξης 
της «Δημοτικής Επιχείρησης Πολιτιστικής Ανάπτυ¬ 
ξης Αγρίνιου (Δ.Ε.Π.Α.Α.)» του Δήμου Αγρίνιου. 9 

Ορισμός υπαλλήλων της Δ/νσης Αγροτικής Ανάπτυ¬ 
ξης - Εβρου για υπερωριακή απασχόληση προ¬ 
γράμματος Ολοκληρωμένου Συστήματος Διαχεί¬ 
ρισης & Ελέγχου (ΟΣΔΕ). 10 

Χορήγηση άδειας άσκησης επαγγέλματος Κοινωνικού 
Λειτουργού στην Καρακώστα Αργυρώτου Ευαγγέ¬ 
λου. 11 

Χορήγηση άδειας άσκησης επαγγέλματος Κοινωνικού 
Λειτουργού στη Δεμέναγα Ελένη του Κων/νου.12 


ΑΠΟΦΑΣΕΙ Σ 

Αριθ. 1011367/829-20/0016 (1) 

Ρύθμιση βεβαιωμένων χρεών των πληγέντων από τις 
πλημμύρες της 27ης και 28ης Δεκεμβρίου 2002, στη 
νήσο Κάσο Νομού Δωδεκανήσου. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
Ν. 2275/94 (ΦΕΚ238Α), με την οποία ο Υπουργός Οικονο¬ 
μικών με αποφάσεις του που δημοσιεύονται στην Εφημε¬ 
ρίδα της Κυβερνήσεως δύναται σε εξαιρετικές περιπτώ¬ 
σεις σεισμών, πλημμύρων ή άλλων θεομηνιών από τις 
οποίες προκαλούνται σημαντικές ζημιές σε μεγάλο αριθ¬ 
μό φορολογουμένων να ρυθμίζει στις πληγείσες περιοχές 
την καταβολή των ληξιπρόθεσμων χρεών τους προς το 
Δημόσιο μέχρι είκοσι τέσσερις (24) δόσεις με μερική η 
ολική απαλλαγή από τις προσαυξήσεις εκπρόθεσμης κα¬ 
ταβολής, που αναλογούν κατά τις διατάξεις του ΚΕΔΕ. 

2. Τις διατάξεις της παραγράφου 2 του άρθρου 11 Ν. 
2954/2001 (ΦΕΚ255/τ.Α') 

3. Την απόφαση 123/Α 32/22 Ιανουάριου 2003 του 
Υπουργού ΠΕΧΩΔΕ, σύμφωνα με την οποία χαρακτηρίζε¬ 
ται ολόκληρη η νήσος Κάσος του Νομού Δωδεκανήσου 
πληγείσα από τις πλημμύρες της 27ης και 28η Δεκεμβρί¬ 
ου 2002. 

4. Την 1100383/13300/0006/31.10.2001 (ΦΕΚ1485 τ. Β') 
Κοινή Απόφαση του Πρωθυπουργού και του Υπουργού 
Οικονομικών, με την οποία εκχωρούνται αρμοδιότητες 
στους Υφ/γούς Οικονομικών. 

5. Το γεγονός ότι οι πλημμύρες της 27ης και 28ης Δε¬ 
κεμβρίου 2002 είχαν σαν αποτέλεσμα να απορρυθμιστεί η 
οικονομική και κοινωνική ζωή των πληγέντων κατοίκων 
της νήσου Κάσου. 

6. Το γεγονός ότι με την παρούσα απόφαση προκαλεί- 
ται απώλεια εσόδων στο Κρατικό Προϋπολογισμό, η 
οποία δεν μπορεί να προσδιορισθεί, αποφασίζουμε: 

1. Χρέη προςτο Δημόσιο βεβαιωμένα στις Δ.Ο.Υ. καθώς 
και χρέη υπέρ νομικών προσώπων και τρίτων που ει- 
σπράττονται μέσω των Δ.Ο.Υ. τα οποία κατέστησαν ληξι¬ 
πρόθεσμα μέχρι και 31.1.03 και οφείλονται από φυσικά ή 
νομικά πρόσωπα που επλήγησαν από τις πλημμύρες της 
27ης και 28ης Δεκεμβρίου 2002 και έχουν την κατοικία 
τους ή την επαγγελματική τους εγκατάσταση στη νήσο 

Κάσο, ρυθμίζονται, και καταβάλλονται, χωρίς τις αναλο¬ 
γούσες σ’ αυτά, κατά τις διατάξεις του Κ.Ε.Δ.Ε. προσαυ¬ 
ξήσεις εκπρόθεσμης καταβολής, σε είκοσι τέσσερις (24) 
κατ’ ανώτατο όριο, ίσες μηνιαίες δόσεις με τον περιορι¬ 
σμό ότι κάθε δόση δεν θα είναι μικρότερη των εκατό (100) 
ΕΥΡΩ. 

2. Γιατην υπαγωγή στη ρύθμιση αυτή απαιτείται να υπο¬ 
βληθεί αίτηση από τους ενδιαφερομένους μέχρι και 31 -3- 
03 στην αρμόδια Δ.Ο.Υ. 

3. Η πρώτη δόση της ρύθμισης πρέπει να καταβληθεί 
μέχρι 31.3.03. 

Οι επόμενες δόσεις της ρύθμισης καταβάλλονται μέχρι 
και την τελευταία εργάσιμη για τις δημόσιες υπηρεσίες 
ημέρα των επόμενων μηνών. 

4. Η καθυστέρηση καταβολής τριών (3) συνεχών μηνιαί¬ 
ων δόσεων, πέραντης πρώτης, έχει ως συνέπεια την απώ¬ 
λεια του ευεργετήματος της ρύθμισης και την είσπραξη 
του υπολοίπου ποσού της οφειλής επιβαρυνόμενου με τις 
αναλογούσες, κατά Κ.Ε.Δ.Ε., προσαυξήσεις εκπρόθε¬ 
σμης καταβολής με βάση τα στοιχεία της βεβαίωσης. Σε 
περίπτωση καθυστέρησης καταβολής μιας οποιοσδήπο¬ 
τε μηνιαίας δόσης ο οφειλέτης επιβαρύνεται με την ανα¬ 
λογούσα, κατά Κ.Ε.Δ.Ε, προσαύξηση. 

5. Από τη ρύθμιση αυτή εξαιρούνται τα χρέη που έχουν 
υπαχθεί σε πτωχευτικούς ή εξωπτωχευτικούς συμβιβα¬ 
σμούς που δεν έχουν ανατραπεί, τα αυτοτελώς βεβαιω¬ 
μένα χρέη υπέρ Ο.Τ.Α., τα χρέη των Κρατών - Μελών της 
Ευρωπαϊκής Ένωσης και τα χρέη υπέρ ξένων κρατών από 
φόρο εισοδήματος. 

6. Κατά τα λοιπά ισχύουν ανάλογα οι διατάξεις του άρ¬ 
θρου 20 Ν. 2648/98 (ΦΕΚ238Α722.10.98). 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ.Χ. 880/1/Β0019 (2) 

Ίδρυση και λειτουργία Καταστήματος Αδασμολόγητων, 
Αφορολόγητων και Φορολογημένων Ειδών στον Κρα¬ 
τικό Αερολιμένα Χανιών - Κρήτης. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Νόμου 827/78 «περί 
ρυθμίσεως δασμολογικών θεμάτων και άλλων τινών δια¬ 
τάξεων» (ΦΕΚ194/Α/18.11.1978). 

2. Τις διατάξεις της παραγράφου 4 του άρθρου 120 του 
Νόμου 2533/11.11.1997 «χρηματιστηριακή αγορά παρα- 
γώγων και άλλες διατάξεις» (ΦΕΚ 228/Α/11.11.1997). 

3. Τις διατάξεις του άρθρου 17 του Π.Δ. 86/79 «περί συ- 
στάσεως ιδιορρύθμου Ανωνύμου Εταιρείας δια την εκμε¬ 
τάλλευσή καταστημάτων πωλήσεως αφορολογήτων και 
αδασμολόγητων ειδών και εγκαταστάσεως και λειτουρ¬ 
γίας τούτων εις τα σημεία εξόδου επιβατών εξωτερικού» 
(ΦΕΚ 17/Α/31.1.1979). 

4. Το από 4.2.2002 έγγραφο της Α. Ε. «Καταστήματα 
Αφορολογήτων Ειδών» με το οποίο ζητά την ίδρυση και 
λειτουργία Καταστήματος Αδασμολόγητων, Αφορολόγη¬ 
των και Φορολογημένων Ειδών στον Κρατικό Αερολιμένα 
Χανιών - Κρήτης. 

5. Το 6016/24.12.2002 έγγραφο του Τελωνείου Χανιών 
με το οποίο μας υποβάλλει το από 23-Δεκεμβρίου-2002 
πρακτικό της συσταθείσας γνωμοδοτικής Επιτροπής με¬ 
τά του σχετικού σχεδιαγράμματος χώρου. 


6.Την 1100383/1330/Α0006/31.10.2001 κοινή Απόφαση 
του Πρωθυπουργού και Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ 1485/Β/31.10.2001), αποφασίζουμε: 

1. Εγκρίνουμε την Ίδρυση και λειτουργία του καταστήμα¬ 
τος πωλήσεως Αδασμολόγητων, Αφορολόγητων και Φορο¬ 
λογημένων Ειδών, εντός του τελωνειακό ελεγχόμενου χώ¬ 
ρου, στον Κρατικό Αερολιμένα Χανιών - Κρήτης στη θέση 
και έκταση που προσδιορίζεται στο σχεδιάγραμμα χώρου, 
που συνοδεύει το από 23.12.2002, πόρισμα της Επιτροπής 
της παραγράφου 2 του άρθρου 17 του Π.Δ. 86/79. 

2. Το κατάστημα θα καταλαμβάνει επιφάνεια εμβαδού 
58.10 * 1 2 3 4 5 και θα βρίσκεται πάντοτε υπό τελωνειακή παρακο¬ 
λούθηση. 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην εταιρεία «Καταστήματα 
Αφορολογήτων Ειδών Α.Ε». 

4. Η Εγκατάσταση και λειτουργία του καταστήματος, 
διέπεται από τις διατάξεις του Π.Δ. 86/79,όπως τροπο¬ 
ποιήθηκε και ισχύει, καθώς και από τις διατάξεις των 
Υπουργικών Αποφάσεων και διαταγών, που έχουν εκδο- 
θεί με εξουσιοδότηση αυτού και ρυθμίζουν θέματα σχετι¬ 
κά με τον τρόπο λειτουργίας, ελέγχου κ.λ.πτων καταστη¬ 
μάτων. που εκμεταλλεύεται η εταιρεία «Καταστήματα 
Αφορολόγητων Ειδών Α.Ε». 

5. Η απόφαση αυτή που δεν συνεπάγεται δαπάνη σε βά- 
ροςτου Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 11 Φεβρουάριου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Φ400/11/140041/1Β (3) 

Επιχορηγήσεις ελληνικών σχολείων στο εξωτερικό δια¬ 
χείριση των επιχορηγήσεων και απόδοση λογαρια¬ 
σμού τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) της παρ. 3 του άρθρου 30 του Ν. 2413/96 «Η Ελληνι¬ 
κή Παιδεία στο εξωτερικό, διαπολιτισμική εκπαίδευση και 
άλλες διατάξεις» (ΑΊ24). 

β) της παρ. 2 του άρθρου 9 του Ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις» (Α' 78). 

γ) 2286/95 (ΦΕΚ 19/Α/95) «Προμήθειες του Δημόσιου 
Τομέα». 

δ) 1892/90 άρθρο 113 παρ. 7 (ΦΕΚ 101/Α/90 ) «Για τον 
εκσυγχρονισμό και την ανάπτυξη και άλλες διατάξεις». 

ε) 2238/94 (ΦΕΚ 151/Α/94) «Κύρωση του Κώδικα Φορο¬ 
λογίας Εισοδήματος». 

στ) του άρθρου 29Ατου Ν. 1558/85 όπως προστέθηκε 
με το άρθρο 27 του Ν. 2081/92 και τροποποιήθηκε με το 
άρθρο 1 παρ. 2α του Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις (Α'38) και το γεγονός ότι από τις δια¬ 
τάξεις της απόφασης αυτής δεν προκαλείται καμία επι¬ 
πλέον δαπάνη σε βάρος του κρατικού προϋπολογισμού. 

2. Τα Προεδρικά Διατάγματα: 

α) 394/96 «Κανονισμός ΠρομηθειώνΔημοσίου»(Α'266). 

β) 370/95 «Προσαρμογή της Ελληνικής Νομοθεσίας πε¬ 
ρί Προμηθειών του Δημοσίου προς το Κοινοτικό Δί- 
καιο»(ΑΊ99). 

γ) 136/98 «Περιορισμοί έκδοσης χρηματικών ενταλμά¬ 
των προπληρωμής και ευθύνες υπολόγου»(ΑΊ 07). 

δ) 151/98 «Διαδικασία ελέγχου εκκαθάρισης και εντο¬ 
λής πληρωμήςτων δαπανώντου Δημοσίου»(Α116'). 

ε) 81/2002 «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και 
Οικονομικών»(Α' 57). 

2. Τις Κ.Υ.Α: 

α) Φ400/98/ΙΒ 4599/24.6.1999(ΦΕΚ 1300/Β/99) «Επιχο¬ 
ρηγήσεις ελληνικών σχολείων του εξωτερικού, διαχείρι¬ 
ση των επιχορηγήσεων και απόδοση λογαριασμού». 

β) 1100383/1330/Α0006/31.10.2001 απόφαση του Πρω¬ 
θυπουργού καιτου Υπουργού Οικονομικών «Καθορισμός 
αρμοδιοτήτων των Υφυπουργών Οικονομικών» (ΦΕΚ 
1485 Β'), αποφασίζουμε: 

I. ΔΙΚΑΙΟΥΧΟΙ ΕΠΙΧΟΡΗΓΗΣΗΣ ΑΠΟ ΤΟΝ ΠΡΟΫΠΟ¬ 
ΛΟΓΙΣΜΟ ΤΟΥ ΥΠΕΠΘ. 

Είναι τα ελληνικά σχολεία του εξωτερικού με φορέα: α) 
τις ελληνικές διπλωματικές ή προξενικές αρχές του εξω¬ 
τερικού, β) τις ορθόδοξες εκκλησίες γ) τις ελληνικές κοι¬ 
νότητες, δ) τους ελληνικούς συλλόγους, ε) τους ιδιώτες 
και τα τμήματα μητρικής γλώσσας και πολιτισμού. 

II. ΔΙΑΧΕΙΡΙΣΗ. 

Η διαχείριση των χρηματικών ποσών με τα οποία επιχο¬ 
ρηγούνται τα ελληνικά σχολεία του εξωτερικού από τον 
προϋπολογισμό εξόδων του Υπουργείου Εθνικής Παιδεί¬ 
ας και Θρησκευμάτων καθορίζεται ως εξής: 

Α. Ελληνικά σχολεία του εξωτερικού των οποίων φορείς 
είναι οι ελληνικές διπλωματικές ή προξενικές αρχές: 

1. ΚΑΤΑΘΕΣΕΙΣ - ΑΝΑΛΗΨΕΙΣ 

α) Οι προτάσεις προϋπολογισμού για την ετήσια επιχο¬ 
ρήγηση (1.1.-31.12.) καταρτίζονται από τα μέλη της σχο¬ 
λικής επιτροπής με πλήρη αιτιολόγηση κατά κατηγορία, 
υπογράφονται από αυτά και υποβάλλονται στην αρμόδια 
υπηρεσία του ΥΠΕΠΘ (Δ.Ο.Υ ΤΜΗΜΑ Ε) για αξιολόγηση, 
μέσω του αρμοδίου γραφείου Συντονιστή εκπ/σης και με¬ 
τά από αναλυτική εισήγησή του. 

Οι δαπάνες εντάσσονται στις παρακάτω κατηγορίες: 

- Μισθοδοσία συμβασιούχων εκπαιδευτικών. 

- Ασφάλιστρα συμβασιούχων εκπαιδευτικών. 

- Μισθοδοσία λοιπού προσωπικού. 

- Ασφάλιστρα λοιπού προσωπικού. 

- Ενοίκια (και οτιδήποτε άλλο περιλαμβάνεται στο μι¬ 
σθωτήριο συμβόλαιο). 

- Αποζημιώσεις συμβασιούχων εκπ/κών και λοιπού προ¬ 
σωπικού λόγω απόλυσης ή καταγγελίας σύμβασης κ.λ.π. 

- Εκτέλεση δικαστικών αποφάσεων και δικαστικά έξοδα 
(περ. 9). 

- Λοιπές λειτουργικές δαπάνες. 

- Πάγιος εξοπλισμός, λοιπά μη αναλώσιμα. 

β) Η αρμόδια υπηρεσία του ΥΠΕΠΘ εισηγείται την κα¬ 
τανομή ανά σχολείο της επιχορήγησης, με βάση τα αιτή¬ 
ματα των σχολικών επιτροπών, την εισήγηση του Συντο¬ 
νιστή εκπαίδευσης, το ταμειακό υπόλοιπο προηγούμενου 
οικονομικού έτους και τα οικονομικά δεδομένατου προϋ¬ 
πολογισμού του ΥΠ.Ε.Π.Θ. 

Στη συνέχεια ο Συντονιστής εκπαίδευσης προβαίνει 
στην έκδοση των αποφάσεων έγκρισης προϋπολογισμού, 
με βάση την εγκριθείσα επιχορήγηση, κατά κατηγορία δα¬ 
πάνης και για κάθε σχολείο. Οι ανελαστικές δαπάνες (μι¬ 
σθοδοσίας, ασφαλίστρων, ενοικίων κ.λ.π) εγκρίνονται 
στον προϋπολογισμό κατά προτεραιότητα, στην περίπτω¬ 
ση που η επιχορήγηση υπολείπεται του αιτήματος. 

γ) Τα χρηματικά ποσά με τα οποία επιχορηγούνται από 
το ΥΠΕΠΘ τα ελληνικά σχολεία της κατηγορίας αυτής, 
στέλνονται με επιταγές της Τράπεζας Ελλάδος (ή σε ειδι¬ 


κές περιπτώσεις σε ρευστό χαρτονόμισμα), που εκδίδο- 
νται στο όνομα του σχολείου, με τη φροντίδα των οικείων 
γραφείων Συντονιστών εκπ/σης ή των διπλωματικών ή 
προξενικών αρχώντα οποία τις παραδίνουν στις σχολικές 
επιτροπές, οι οποίες ακολούθως φροντίζουν σύμφωνα με 
τις αρχές της Δημοσιονομικής Διαχείρισης, για την εξαρ- 
γύρωση τους και την άμεση κατάθεση του προϊόντος των 
επιταγών σε αναγνωρισμένη τράπεζα που ανοίγεται στο 
όνομα του σχολείου, πάντα με γνώμονα το συμφέροντου 
Ελληνικού Δημοσίου (έντοκη κατάθεση). 

δ) Απότηντράπεζα αποσύρεται κάθε φοράτο ποσό που 
είναι απαραίτητο για την πληρωμή των διαφόρων εξόδων 
λειτουργίας των σχολείων, αφού προηγηθεί έγκριση των 
δαπανών από τα μέλη της σχολικής επιτροπής. 

Για ανελαστικές δαπάνες όπως μισθοδοσία, ασφάλι¬ 
στρα, ενοίκια κ.λ.π. στην αρχή του οικονομικού έτους η 
σχολική επιτροπή μετά από συνεδρίαση εγκρίνει άπαξ τις 
δαπάνες αυτές και συντάσσει ειδικό πρακτικό «έγκριση 

ανελαστικών δαπανών του σχολείου.οικονομικού 

έτους.». 

Η πληρωμή όλων των δαπανών καθώς και η προμήθεια 
των υλικών γίνεται μετά από έγκριση της σχολικής επιτρο¬ 
πής και μνημονεύεται στο βιβλίο πρακτικών που τηρείται. 

ε) Επιτρέπεται για την αντιμετώπιση άμεσων δαπανών η 
διατήρηση στο ταμείο της σχολικής επιτροπής μετρητών 
μέχρι του ποσού των 150 ευρώ (ή ισόποσο του νομίσμα¬ 
τος στο οποίο τηρείται ο λογαριασμός του σχολείου). 

2. ΧΡΗΣΙΜΟΠΟΙΟΥΜΕΝΑ ΒΙΒΛΙΑ 

Από τις σχολικές επιτροπές των σχολείων της κατηγο¬ 
ρίας Α, πρέπει να τηρούνται υποχρεωτικάτα ακόλουθα βι¬ 
βλία: 

α) Βιβλίο ταμείου «ΕΣΟΔΩΝ-ΕΞΟΔΩΝ» 

Στην αριστερή σελίδα του βιβλίου καταχωρούνται όλα 
τα έσοδα και στη δεξιά σελίδα όλα τα έξοδα κατά απόλυ¬ 
τη χρονολογική σειρά πραγματοποίησης τους και για κά¬ 
θε απόδειξη πληρωμής χωριστά. 

β) Βιβλίο πάγιου εξοπλισμού. 

Στο βιβλίο αυτό καταγράφονται όλα τα περιουσιακά 
στοιχεία πάγιου εξοπλισμού του σχολείου (έπιπλα, 
σκεύη, όργανα γυμναστικής, κομπιούτερ, τηλέφωνα, 
εποπτικά μέσα διδασκαλίας κ.λ.π), η προέλευσή τους 
(αγορά ή δωρεά), καθώς επίσης και η ημερομηνία από¬ 
κτησης τους. 

Δεν καταγράφονται τα αναλώσιμα είδη (γραφική ύλη, 
είδη καθαρισμού κ.λ.π). 

Τα περιουσιακά στοιχεία πάγιου εξοπλισμού περιγρά- 
φονται στην αριστερή σελίδα του αντίστοιχου βιβλίου. Η 
δεξιά σελίδα του βιβλίου χρησιμοποιείται για την κατα¬ 
γραφή περιπτώσεων εκποίησης, φθοράς, καταστροφής 
ή απώλειας κ.λ.π αντίστοιχων περιουσιακών στοιχείων με 
συνοπτική περιγραφή, καθώς και των ανάλογων δικαιο- 
λογητικών εγγράφων που αποδεικνύουν το γεγονός. 

γ) Βιβλίο πρακτικών. 

Στο βιβλίο αυτό καταχωρούνται οι πράξεις των σχολι¬ 
κών επιτροπών, που υπογράφονται κάθε μία χωριστά από 
τα μέλη της σχολικής επιτροπής που μετέχουν. 

δ) Βιβλίο πρωτοκόλλου αλληλογραφίας. 

Τα αναφερόμενα βιβλία ενημερώνονται από το διευθυ¬ 
ντή του σχολείου και φυλάσσονται στο γραφείο του διευ¬ 
θυντή του σχολείου. 

Τα ανωτέρω βιβλία πριν τη χρησιμοποίησή τους, αριθ- 
μούνται κατά σελίδα, σφραγίζονται και μονογράφονται κα¬ 
τά φύλλο από τα μέλη της σχολικής επιτροπής, συντάσσο- 
ντας σχετική πράξη στην πρώτη σελίδα του κάθε βιβλίου, η 
οποία θεωρείται από τον αρμόδιο Συντονιστή εκπ/σης. 

3. ΕΤΗΣΙΑ ΕΣΟΔΑ είναι οι πραγματοποιούμενες ει- 

σπράξεις κατά τη διάρκεια του ημερολογιακού έτους, 
άσχετα από τον χρόνο κατά τον οποίο δημιουργήθηκε η 
προς είσπραξη υποχρέωση. Όλες οι εισπράξεις εσόδων 
(επιχορηγήσεις, τόκοι, έσοδα κυλικείου, δωρεές κ.λ.π) 
καταχωρούνται κατά απόλυτη ημερομηνία είσπραξης 
στην αριστερή σελίδα. Για δωρεές απαιτείται πρακτικό 
αποδοχής της από τα μέλη της σχολικής επιτροπής. 

4. ΕΤΗΣΙΑ ΕΞΟΔΑ είναι οι πραγματοποιούμενες πληρω¬ 
μές από 1.1. έως και 31.12. εκάστου ημερολογιακού 
έτους, άσχετα από το χρόνο από τον οποίο δημιουργήθη- 
κε η προς πληρωμή υποχρέωση. Η εξόφληση των δαπα¬ 
νών πραγματοποιείται ή με έμβασμα μέσω της τράπεζας 
στην οποία τηρείται ο λογαριασμός του σχολείου (μετά 
από εντολή του διευθυντή του σχολείου) ή με ανάληψη 
μετρητών για την εξόφληση της δαπάνης. 

Βασική προϋπόθεση της εγκυρότητας της δαπάνης εί¬ 
ναι η προέγκρισή της, μετά από συνεδρίαση και σχετικό 
πρακτικό της σχολικής επιτροπής. 

5. ΤΡΟΠΟΠΟΙΗΣΗ ΠΡΟΫΠΟΛΟΓΙΣΜΟΥ 

Με απόφαση του Συντονιστή εκπ/σης, είναι δυνατή η 
τροποποίηση της απόφασης έγκρισης προϋπολογισμού, 
εφόσον δεν μεταβάλλεται το συνολικό ύψος εσόδων εξό¬ 
δων. Οι αποφάσεις αυτές κοινοποιούνται υποχρεωτικά 
στο ΥΠ.Ε.Π.Θ (Δ.Ο.Υ-Ε). 

Σε διαφορετική περίπτωση οι σχολικές επιτροπές υπο¬ 
βάλλουν το σχετικό αίτημα τροποποίησής του για έγκρι¬ 
ση από το ΥΠΕΠΘ, μέσω του Συντονιστή εκπ/σης. 

6. ΠΡΟΜΗΘΕΙΑ ΥΛΙΚΟΥ ΚΑΙ ΕΞΟΠΛΙΣΜΟΥ. 

Οι διατάξεις που ισχύουν κάθε φορά για τις κάθε είδους 
προμήθειες στην Ελλάδα, εφαρμόζονται αναλόγως και για 
τις προμήθειες που πραγματοποιούνται στο εξωτερικό. 

7. ΕΝΟΙΚΙΑΣΕΙΣ ΣΧΟΛΙΚΩΝ ΚΤΙΡΙΩΝ. 

Προκειμένου να μισθωθεί νέο σχολικό κτίριο απαιτείται: 

α) Συνεργασία του αρμόδιου Συντονιστή εκπ/σης με τις 

οικείες διπλωματικές ή προξενικές αρχές καιτον διευθυντή 
του σχολείου, για την εξεύρεση κατάλληλου κτιρίου. Η επι¬ 
λογή του κτιρίου πραγματοποιείται πάντοτε με γνώμονατη 
διασφάλιση των συμφερόντων του Ελληνικού Δημοσίου 
και την καλύτερη εξυπηρέτηση των στεγαστικών αναγκών. 

β) Υποβολή αιτιολογημένου αιτήματος με το οποίο θα 
ζητείται από την αρμόδια υπηρεσία του ΥΠΕΠΘ (ΔΟΥ 
ΤΜΗΜΑ Ε) η έγκριση της δαπάνης που θα προκύψει. Στο 
αίτημα αυτό θα συμπεριλαμβάνονται όλες οι δυνατές λύ¬ 
σεις και θα προτείνεται από τον προϊστάμενο της οικείας 
Διπλωματικής ή Προξενικής Αρχής (οικείο Πρόξενο ή 
Πρέσβυ της χώρας) η συμφερότερη για το Ελληνικό Δη¬ 
μόσιο (ως προς το ύψος του μισθώματος και τους όρους 
της μίσθωσης. 

γ) Υπογραφή των μισθωτηρίων συμβολαίων πάντα από 
τον αρμόδιο Πρόξενο ή σε περίπτωση κωλύματος του 
απότο νόμιμο αναπληρωτή του, αφού προηγουμένως λη- 
φθούν υπόψη οι διατάξεις περί μισθώσεων που ισχύουν 
σε κάθε χώρα. 

Το ίδιο ισχύει και για τις ανανεώσεις των συμβολαίων μί¬ 
σθωσης. 

8. ΕΠΙΣΚΕΥΕΣ ΣΧΟΛΙΚΩΝ ΚΤΙΡΙΩΝ 

Τα χρήματα τα οποία προέρχονται από τις Δημόσιες 
Επενδύσεις και προορίζονται για την επισκευή σχολικών 
κτιρίων στο εξωτερικό, κατατίθενται πάντα σε ξεχωριστό 
λογαριασμό ο οποίος ανοίγεται στο όνομα του υπολόγου 
και όχι στο λογαριασμό του σχολείου για το οποίο προο¬ 
ρίζεται η επισκευή. 

Μετά το πέρας των διαδικασιών επισκευής, όλα τα δι- 
καιολογητικά πληρωμών μαζί με το ταμειακό υπόλοιπο 
(σε επιταγή), υποβάλλονται στην αρμόδια υπηρεσία του 
ΥΠΕΠΘ για περαιτέρω έλεγχο και διαβίβασή τους στην 


Υπηρεσία Δημοσιονομικού Ελέγχου στο ΥΠΕΠΘ, για τα¬ 
κτοποίηση και απαλλαγή του υπολόγου. 

9. ΕΚΤΕΛΕΣΗ ΔΙΚΑΣΤΙΚΩΝ ΑΠΟΦΑΣΕΩΝ-ΔΙΚΑΣΤΙΚΑ 
ΕΞΟΔΑ 

Οι δαπάνες εκτέλεσης δικαστικών αποφάσεων καθώς 
και τα δικαστικά έξοδα που αφορούν μισθοδοσία και 
ασφάλιστρα συμβασιούχων εκπαιδευτικών και λοιπού 
προσωπικού θα αντιμετωπίζονται με συγκεκριμένες πρό¬ 
σθετες επιχορηγήσεις από τις πιστώσεις του τακτικού 
προϋπολογισμού του ΫΠ.Ε.Π.Θ. 

Το ύψος της δαπάνης που θα προκύψει για κάθε περί¬ 
πτωση θα αντιμετωπίζεται από την αρμόδια υπηρεσία του 
ΥΠΕΠΘ(Δ.Ο.Υ ΤΜΗΜΑ Ε'), αφού προηγηθεί η υποβολή 
αιτιολογημένου αιτήματος - εισήγησης από τον αρμόδιο 
Συντονιστή εκπ/σης. 

Οι δαπάνες που αφορούν αποκλειστικά την αμοιβή δι¬ 
κηγόρου θα αντιμετωπίζονται, εφόσον έχει τηρηθεί η δια¬ 
δικασία που προβλέπεται από τις διατάξεις του άρθρου 
18τουΝ. 2413/1996. 

III. ΑΠΟΛΟΓΙΣΜΟΣ-ΔΙΚΑΙΟΛΟΓΗΤΙΚΑ 

α) Ετήσιος απολογισμός 

Οι σχολικές επιτροπές συντάσσουν ετήσιο απολογισμό 
με βάση τα έσοδα και τα έξοδα που έχουν πραγματοποιη¬ 
θεί από 1ης Ιανουάριου έως και της 31ης Δεκεμβρίου κά¬ 
θε έτους. 

Ο απολογισμός εγκρίνεται και θεωρείται από άλατα μέ¬ 
λη της σχολικής επιτροπής και συντάσσεται σχετικό πρα¬ 
κτικό το οποίο καταχωρείται στο αντίστοιχο βιβλίο. 

Στο αριστερό μέρος του πίνακα απολογισμού γράφονται 
όλα τα έσοδα κατά κατηγορία προέλευσης και στο δεξιό μέ¬ 
ρος αναγράφονται άλατα έξοδα κατά κατηγορία δαπάνης. 

Ο απολογισμός πρέπει απαραιτήτως να είναι ισοσκελι¬ 
σμένος με αναφορά του ταμειακού υπολοίπου της 1ης Ια¬ 
νουάριου και της 31ης Δεκεμβρίου και να φέρει απαραί¬ 
τητα τις υπογραφές των μελών της σχολικής επιτροπής. 

β) Αντίγραφο του βιβλίου ταμείου εσόδων - εξόδων, στο 
οποίο απεικονίζονται οι οικονομικές πράξεις (εισπράξεις 
-πληρωμές) του έτους, θεωρημένο από το διευθυντή του 
σχολείου. 

γ) Αντίγραφο κίνησης του τραπεζικού λογαριασμού και 
αντίγραφο του βιβλιαρίου καταθέσεων από το οποίο προ¬ 
κύπτουν οι καταθέσεις, αναλήψεις, τόκοι και το ταμειακό 
υπόλοιπο της 1ης Ιανουάριου και της 31ης Δεκεμβρίου. 

δ) Όλα τα κατά νόμο δικαιολογητικά πληρωμών (τιμο¬ 
λόγια, αποδείξεις) καθώς και πρωτόκολλα παραλαβής, 
αντίγραφα συμβάσεων εργασίας συμβασιούχων εκπαι¬ 
δευτικών και λοιπού προσωπικού, αντίγραφα συμβολαί¬ 
ων μίσθωσης σχολικών κτιρίων κ.λ.π τα οποία πρέπει να 
είναι μεταφρασμένα στην ελληνική γλώσσα. 

Τα αναφερόμενα δικαιολογητικά πρέπει να είναι ταξι¬ 
νομημένα κατά κατηγορίες δαπανών και να συνοδεύονται 
από σχετικές ημερολογιακές καταστάσεις με τις εξής 
στήλες: Δικαιούχος, αριθμός τιμολογίου ή απόδειξης, αι¬ 
τιολογία και ποσό. Οι καταστάσεις αυτές θα φέρουν τις 
υπογραφές των μελών της σχολικής επιτροπής. 

στ) Όλα τα κατά νόμο δικαιολογητικά απόδοσης ασφαλι¬ 
στικών κρατήσεων και του φόρου 5%( άρθρο 14παρ.3του 
Ν. 2834/1994) που παρακρατείται από τις αποδοχές των 
συμβασιούχων εκπαιδευτικών και του λοιπού προσωπικού 
(αντίγραφο εμβάσματος ή επιταγής). Επίσης θα αποστέλ- 
λεται μία κατάσταση υπογεγραμμένη από τα μέλη της σχο¬ 
λικής επιτροπής η οποία θα περιλαμβάνει κατά χρονολογι¬ 
κή σειρά όλα τα δικαιολογητικά αποδόσεων των κρατήσε¬ 
ων υπέρ τρίτων καθώς επίσης και του φόρου (5%). 

ζ) Βεβαίωση της σχολικής επιτροπής για το ύψος του εις 
χείραςτης ποσού στις 31 Δεκεμβρίου. Το ποσό αυτό μαζί 

με το υπόλοιπο της 31ης Δεκεμβρίου, όπως αυτό προκύ¬ 
πτει από τα παραστατικά της περίπτωσης γ’, αποτελεί το 
συνολικό ταμειακό υπόλοιπο της 31ης Δεκεμβρίου που 
αναγράφεται στον απολογισμό. 

η) Αντίγραφα όλων των σελίδων του βιβλίου πρακτικών 
καθώς και του βιβλίου πάγιου εξοπλισμού, θεωρημένα 
από τον Διευθυντή του σχολείου. 

θ) Θεωρημένα αντίγραφα των αποφάσεων συγκρότη¬ 
σης των σχολικών επιτροπών καιτροποποιητικών αποφά- 
σεώντους. 

ι) Βεβαίωση υπογεγραμμένη από τη σχολική επιτροπή 
και θεωρημένη από την προϊσταμένη αρχή (Συντονιστή 
εκπ/σης), στην οποία θα πρέπει να βεβαιώνεται η νόμιμη 
απαλλαγή των συμβασιούχων εκπαιδευτικών και του λοι¬ 
πού προσωπικού από τις ασφαλιστικές κρατήσεις (στην 
περίπτωση που δεν καταβάλλονται). 

ια) Βεβαίωση του Διευθυντή του σχολείου σχετικά με τη 
λειτουργία ή μη κυλικείου στο σχολείο. 

ιβ) Θεωρημένο αντίγραφο της απόφασης έγκρισης του 
προϋπολογισμού καιτωντροποποιητικών αυτής αποφάσεων. 

IV. ΕΓΚΡΙΣΗ ΑΠΟΛΟΓΙΣΜΟΥ ΚΑΙ ΔΙΑΧΕΙΡΙΣΤΙΚΟΣ 
ΕΛΕΓΧΟΣ. 

Τα ανωτέρω δικαιολογητικά, υποβάλλονται μέχρι 28ης 
Φεβρουάριου του επόμενου έτους στον αρμόδιο Συντονι¬ 
στή εκπ/σης για έλεγχο.ο οποίος στη συνέχεια εκδίδει 
εγκριτική απόφαση της διαχείρισης του απολογισμού. 

Στη συνέχεια τον αποστέλλει στο Ελεγκτικό Συνέδριο, 
μέσω της αρμόδιας υπηρεσίας του ΥΠ.Ε.Π.Θ (Δ.Ο.Υ Τμή¬ 
μα Ε')το αργότερο μέχρι την 30η Ιουνίου του ιδίου έτους. 
Στην περίπτωση μη τήρησης των ανωτέρω προθεσμιών 
το ΥΠ.Ε.Π.Θ δύναται να καθυστερεί την επιχορήγηση. 

Β. Ελληνικά σχολεία του εξωτερικού των οποίων φορείς 
είναι οι κοινότητες, η εκκλησία, ιδιώτες, ελληνικοί σύλλογοι, 
καθώς και τα Τμήματα Μητρικής Γλώσσας και Πολιτισμού. 

Στα ελληνικά σχολεία του εξωτερικού των οποίων φο¬ 
ρείς είναι οι κοινότητες, η εκκλησία, οι ιδιώτες, οι ελληνι¬ 
κοί σύλλογοι καθώς και τα Τμήματα Μητρικής Γλώσσας 
και Πολιτισμού σε ειδικές περιπτώσεις δύναται να παρέ¬ 
χεται οικονομική ενίσχυση, σύμφωνα με τις διατάξεις του 
άρθρου 30 του Ν. 2413/96, όπως ισχύει και της παρ. 2 του 
άρθρου 9 του Ν. 2817/2000, εντός των οικονομικών περι¬ 
θωρίων του τακτικού προϋπολογισμού δαπανών του 
ΥΠΕΠΘ, μετά από πρόταση του φορέα που υπάγεται το 
σχολείο και τη σύμφωνη γνώμη του αρμόδιου Συντονιστή 
εκπαίδευσης, για το περιεχόμενο της πρότασης. Με την 
ανωτέρω απόφαση καθορίζεταιτο ύψος, ο σκοπός καθώς 
και ο δικαιούχος της οικονομικής ενίσχυσης. Το προϊόν 
της χρηματοδότησης στέλνεται με επιταγή (ή σε εξαιρε¬ 
τικές περιπτώσεις σε ρευστό χαρτονόμισμα) στο όνομα 
του φορέα, δια του γραφείου Συντονιστή εκπ/σης. 

Μετά τη λήξη του οικονομικού έτους ο φορέας χρημα¬ 
τοδότησης συντάσσει απολογισμό για την αιτία χρηματο¬ 
δότησης, που υπογράφεται από το όργανο διοίκησής του, 
ο οποίος θεωρείται από τον Συντονιστή εκπαίδευσης και 
υποβάλλεται με όλα τα πρωτότυπα δικαιολογητικά πλη¬ 
ρωμής (και εφόσον αυτό δεν είναι δυνατόν θεωρημένα 
φωτοαντίγραφα, μαζί με σχετική βεβαίωση της αρχής 
στην οποία κατατίθενται τα πρωτότυπα), στο Ελεγκτικό 
Συνέδριο για κατασταλτικό έλεγχο, δια της αρμόδιας υπη¬ 
ρεσίας του ΥΠΕΠΘ, το αργότερο μέχρι την 30η Ιουνίου 
του επόμενου έτους του οποίου έγινε η χρηματοδότηση. 

Στα δικαιολογητικά θα συμπεριλαμβάνεται και αναλυτι¬ 
κή κατάσταση δαπάνης, θεωρημένη από τον Συντονιστή 
εκπ/σης για την ακρίβεια του περιεχομένου της καθώς και 
της διάθεσηςτης οικονομικής ενίσχυσης σύμφωνα με την 


απόφαση, στην οποία θα εμφανίζονται τα έσοδα, τα έξο¬ 
δα καθώς και το τυχόν ταμειακό υπόλοιπο. 

Γ. Στην περίπτωση που δεν υπάρχει Συντονιστής εκπαί¬ 
δευσης, οι αρμοδιότητες του για τα ανωτέρω θέματα 
ασκούνται από το νόμιμο αναπληρωτή του. 

Από την έναρξη ισχύος της παρούσας Κανονιστικής 
Απόφασης, όλες οι προηγούμενες Κανονιστικές Αποφά¬ 
σεις που ρυθμίζουν τα ανωτέρω θέματα, καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Γ. ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 90904 (4) 

Τροποποίηση της 91255/11.3.2002 απόφασηςτου 

Υπουργείου Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξειςτου άρθρου 9του Ν. 2643/99 «Μέριμνα 
για την απασχόληση ειδικών κατηγοριών και άλλες διατά¬ 
ξεις». 

3. Τις 192242/1998, 10129/1999 και 190660/1999 απο¬ 
φάσεις του Υπουργού Εργασίας και Κοινωνικών Ασφαλί¬ 
σεων «Σύσταση Πρωτοβάθμιων Πενταμελών Επιτροπών 
του Ν. 2643/1998». 

4. Το γεγονός ότι από τη δημοσίευση της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αλλά βαρύνει τον λογαριασμό εξόδων Δι- 
οίκησηςτου κλάδου Ανεργίαςτου Ο.Α.Ε.Δ. 

5. Την 91255/11.3.2002 απόφαση «Επανασύσταση 
Πρωτοβάθμιων Πενταμελών Επιτροπών του Ν. 
2643/1998», όπως έχει τροποποιηθεί και ισχύει σήμερα. 

6. Το 2349/26.1.2003 έγγραφο του Νομικού Συμβουλίου 
του Κράτους, αποφασίζουμε: 

Τροποποιούμε την 91255/11.3.2002 απόφασή μας 
«Επανασύσταση Πρωτοβάθμιων Πενταμελών Επιτροπών 
του Ν. 2643/1998» κατά το μέρος που αφορά τους εκ¬ 
προσώπους του Νομικού Συμβουλίου του Κράτους της 
Πρωτοβάθμιας Επιτροπής - με έδρα την Κομοτηνή και 
ορίζουμε αντί της Ιουλίας Σφυρή τον Παναγιώτη Λαμπρό- 
πουλο, Πάρεδρο του Νομικού Συμβουλίου του Κράτους, 
ως Πρόεδρο και αντί της Χρυσαυγής Γρηγοριάδου την 
Αγγελική Χειρδάρη, Δικαστική Αντιπρόσωπο του Νομικού 
Συμβουλίου του Κράτους, ως αναπληρωματικό μέλος. 

Κατά τα λοιπά ισχύει η ανωτέρω απόφαση, όπως έχει 
τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. ΔΥΙδ/ΓΠ. 127839/02 (5) 

Τροποποίηση της ΔΥ1 δ/113835/7.1.2003 απόφασης του 

Υπουργείου Υγείας και Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 168 του Ν. 2863/99 (ΦΕΚ 

19/9.2.99/τ. Α') «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων Ν.Π.Δ.Δ. και άλ¬ 
λες διατάξεις». 

2. Το άρθρο 13 του Ν. 2690/5.3.99 (ΦΕΚ 45/9.3.99/τ.Α') 
«Κύρωση του Κώδικα Διοικητικής Διαδικασίας και άλλες 
διατάξεις». 

3. Την ΔΥ1 δ/113835/7.1.2003 απόφασή μας. 

4. Το 4024/23.12.2002 έγγραφο της Ιατρικής Σχολής του 
Εθνικού και Καποδιστριακού Πανεπιστημίου Αθηνών. 

5. Το γεγονός της συνταξιοδότησης του καθηγητή Γ. 
Θεοδοσιάδη, αποφασίζουμε: 

Τροποποιούμε την ανωτέρω (3) σχετική απόφασή μας 
και διορίζουμε μέλη των Ειδικών Υγειονομικών Επιτρο¬ 
πών Αθηνών, τα κατωτέρω πρόσωπα: 

ΕΙΔΙΚΗ ΕΠΙΤΡΟΠΗ ΓΙΑ ΤΟΝ ΚΑΡΚΙΝΟ κ.λπ. ΝΟΣΟΥΣ: 

α) Τακτικά μέλη: 

1. Π. Μιχαήλ, Αναπληρωτή Καθηγητή Α' Χειρουργικής 
Κλινικής Γενικού Νοσοκομείου Αθηνών «ΛΑΪΚΟ» σε αντι¬ 
κατάσταση του Η. Μπαστούνη. 

β) Αναπληρωματικά μέλη: 

1. Κουράκλη Γρηγόριο, Αναπληρωτή Καθηγητή Β' 
Προπ. Χειρουργικής Κλινικής στο Γενικό Νοσοκομείο 
Αθηνών «ΛΑΪΚΟ», σε αντικατάσταση του Π. ΜΙΧΑΗΛ, ο 
οποίος διορίστηκε τακτικό μέλος. 

γ) Τακτικά μέλη ανάλογα με την εξεταζόμενη νόσο: 

5. Μιχαήλ Μόσχο, Καθηγητή Οφθαλμολογίας σε αντικα¬ 
τάσταση του Γ. Θεοδοσιάδη, ο οποίος συνταξιοδοτήθηκε. 

Κατά τα λοιπά ισχύει η ανωτέρω ΔΥ1 δ/113835/7.1.2003 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2003 

Ο ΥΠΟΥΡΓΟΣ 

ΚΩΣΤΑΣ ΣΤΕΦΑΝΗΣ 
-Φ- 

Αριθ. 208624 (6) 

Τροποποίηση της 49/14.1.94 απόφασης «Έγκρισης Κα¬ 
νονισμού Προμηθειών του Ελληνικού Οργανισμού 
Γάλακτος (ΕΛ.Ο.Γ.) - Ν.Π.Ι.Δ.». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29 Ατού Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27 του Ν. 2081/92 (ΦΕΚ Α 154) και αντικατα- 
στάθηκε με το άρθρο 1 παρ. 2α του Ν. 2469/97 (ΦΕΚ Α' 
38). 

β) Της παραγράφου 6 του άρθρου 94 του Ν. 2127/93 
(ΦΕΚΑ'48), «Εναρμόνιση μετο Κοινοτικό δίκαιο κ.λ.π. δια¬ 
τάξεις». 

γ) Του άρθρου 83παρ.1 του Ν. 2362/95 (ΦΕΚΑ247) «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις». 

2. Την αριθμ. 2/45564/0026/31.7.2001 (ΦΕΚ Β /1066) 
απόφαση Υπουργού Οικονορικών, «Αύξηση και ορισμός 
σε Ευρώτωνχρηματικώνποσώντου άρθρου 83 παρ. 1 του 
Ν. 2362/95». 

3. Την 49/14.1.94 (ΦΕΚΒ 19) Κ.Υ.Α. (Υφυπουργός Οικο¬ 
νομικών - Υπουργός Γεωργίας), «Έγκριση Κανονισμού 
Προμηθειών του Ελληνικού Οργανισμού Γάλακτος 
(ΕΛ.Ο.Γ.)» όπως τροποποιήθηκε με την 34777/30.11.94 
(ΦΕΚ Β 924) απόφαση Υπουργού Γεωργίας και ειδικότε¬ 
ρα το άρθρο 43 αυτής. 

4. Την 123/6.11.2002 απόφαση Διοικητικού Συμβουλίου 
του Ελληνικού Οργανισμού Γάλακτος (ΕΛ.Ο.Γ.) για την 


αντικατάσταση άρθρωντου Κανονισμού Προμηθειώντου 
ΕΛ.Ο.Γ. (Αριθμ.49/14.1.94 απόφαση Υπουργών Οικονομι¬ 
κών και Γεωργίας, όπως τροποποιήθηκε με την 
34777/30.11.94 απόφαση Υπουργού Γεωργίας). 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού Νομικού Προσώπου Ιδιωτικού Δικαίου Ελληνικού 
Οργανισμού Γάλακτος (ΕΛ.Ο.Γ.) και του κρατικού προϋ¬ 
πολογισμού, αποφασίζουμε: 

1. Εγκρίνουμε την απόφαση της 123ης/6.11.2002 συνε¬ 
δρίασης του Διοικητικού Συμβουλίου Ελληνικού Οργανι¬ 
σμού Γάλακτος (ΕΛ.Ο.Γ.) Ν.Π.I.Δ. για την αντικατάσταση 
των άρθρωντου Κανονισμού Προμηθειών ΕΛ.Ο.Γ., όπως 
εγκρίθηκε με την αριθμ.49/14.1.94 (ΦΕΚ Β 19) κοινή από¬ 
φαση Υπουργών Οικονομικών και Γεωργίας και τροπο¬ 
ποιήθηκε με την 34777/30.11.94 (ΦΕΚ Β 924) απόφαση 
Υπουργού Γεωργίας, ως εξής: 

Άρθρο 4 

Το εδάφιο η της παραγράφου 1 του άρθρου 4 αντικαθί¬ 
σταται ως εξής: 

η) Για την προμήθεια υλικών ή ανάθεση εργασιών η δα¬ 
πάνη των οποίων δεν υπερβαίνει κατά είδος και εργασία 
σε ετήσια βάση το ποσό των 15.000 ευρώ συμπεριλαμβα¬ 
νομένου του Φ.Π.Α. Το ποσό αυτό αναπροσαρμόζεται με 
απόφαση του Υπουργού Γ εωργίας 
Άρθρο 5 

Η παράγραφος 6 αντικαθίσταται ως εξής: 

6. Κατά τον πρόχειρο διαγωνισμό δεν ισχύουν οι όροι 
του ανοικτού και κλειστού διαγωνισμού. Ο πρόχειρος δια¬ 
γωνισμός διενεργείται για προμήθειες υλικών ή ανάθεση 
εργασιών, η δαπάνη των οποίων σε ετήσια βάση κατά εί¬ 
δος και εργασία κυμαίνεται από 15.000 μέχρι 45.000 ευ¬ 
ρώ συμπεριλαμβανομένου του ΦΠΑ. Το ποσό αυτό ανα¬ 
προσαρμόζεται με απόφαση του Υπουργού Γεωργίας. 

2. Κατά τα λοιπά εξακολουθεί να ισχύει η αριθμ. 
49/14.1.1994 (ΦΕΚΒ 19) Κ.Υ.Α, όπως τροποποιήθηκε με¬ 
ταγενέστερα. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 11 Φεβρουάριου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-Φ- 

Αριθ. 08/ΔΤΑ/26145/02 (7) 

Τροποποίηση της 08/ΔΤΑ/11854/20.6.2001 συστατικής 
πράξης της αμιγούς Δημοτικής Επιχείρησης με την 
επωνυμία «Δημοτική Επιχείρησης Ανάπτυξης, Πολιτι¬ 
σμού Αθλητισμού Κερατέας (Δ.Ε,Α.Π.Α.Κ.)» (ΦΕΚ 
862/τ.Β'/6.7.2001). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως και 284,287,291 
και 304 του Π.Δ. 410/1995. 

2. Τις διατάξεις των παραγράφων 6, 7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ Α' 107/30.5.97). 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την 08/Δ.Τ.Α./11854/20.6.2001 απόφασή μας για σύ¬ 
σταση αμιγούς Δημοτικής Επιχείρησης με την επωνυμία 
«Δημοτική Επιχείρηση Ανάπτυξης, Πολιτισμού, Αθλητι¬ 
σμού Κερατέας». 

5. Την 304/2002 απόφαση του Δημοτικού Συμβουλίου 
Κερατέας, αποφασίζουμε: 

Τροποποιούμε την 08/Δ.Τ.Α./11854/20.6.2001 απόφασή 
μας για σύσταση αμιγούς Δημοτικής Επιχείρησης με την 
επωνυμία: «Δημοτική Επιχείρηση Ανάπτυξης, Πολιτισμού, 
Αθλητισμού Κερατέας», ως προς το άρθρο 5 αυτής που 
αναφέρεται στη Διοίκηση της επιχείρησης και συγκεκριμέ¬ 
να, ως προς το σκέλος της συμμετοχής τεσσάρων Δημοτι¬ 
κών Συμβούλων στο Διοικητικό Συμβούλιο, ως ακολούθως: 

5. Διοίκηση 

- Τέσσερις (4) αιρετοί εκπρόσωποι του Δήμου Κερατέ¬ 
ας, εκ των οποίων ο ένας προέρχεται από τη μειοψηφία, 
που ορίζονται από το Δημοτικό Συμβούλιο. 

Κατά τα λοιπά εξακολουθεί να ισχύει η 08/Δ.Τ.Α./ 
11854/20.6.2001 απόφασή μας για σύσταση αμιγούς Δη¬ 
μοτικής Επιχείρησης με την επωνυμία: 

«Δημοτική Επιχείρηση Ανάπτυξης, Πολιτισμού, Αθλητι¬ 
σμού Κερατέας». 

Κάλυψη δαπάνης 

Από τις διατάξεις της απόφασης αυτής δενπροκαλείται δα¬ 
πάνη σε βάρος του προϋπολογισμού του Δήμου Κερατέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 27 Ιανουάριου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 2220 (8) 

Τροποποίηση της 1920/7.2.2002 Συστατικής Πράξης της 
«Δημοτικής Επιχείρησης Ύδρευσης - Αποχέτευσης 
Παλαίρου» του Δήμου Κεκροπίας, Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1, παρ. 3, του Ν. 1069/80 
«Περί κινήτρων δια την Ίδρυση επιχειρήσεων ύδρευσης 
αποχέτευσης» (ΦΕΚΑ' 191/1980). 

2. Τις διατάξεις του άρθρου 6, παρ. Ι,του Ν. 2307/1995 
(ΦΕΚΑΊ13/1995). 

3. Τις διατάξεις του άρθρου 1, παρ. 1, του Ν. 2647/1998 
(ΦΕΚΑ'237/98). 

4. Την αριθ. 78/2001 απόφαση του Δημοτικού Συμβουλίου 
Δήμου Κεκροπίας περί «Σύστασης στο Δήμο Κεκροπίας «Δη¬ 
μοτικής Επιχείρησης Ύδρευσης - Αποχέτευσης Παλαίρου». 

5. Την 12/2002 απόφαση του Δημοτικού Συμβουλίου 
Δήμου Κεκροπίας, περί «συμπληρωματικού άρθρου στην 
αριθ. 78/2001 απόφαση του Δημοτικού Συμβουλίου στην 
παρ. 8 ιε» με την οποία ο Δήμος Κεκροπίας διαθέτει το πο¬ 
σό των 5.000 ΕΥΡΩ, ως κεφάλαιο προκειμένου να αρχίσει 
η λειτουργία της Επιχείρησης. 

6. Τη σχετική Τεχνικοοικονομοτεχνική μελέτη Σκοπιμό¬ 
τητας και Προγραμματισμού της «Δημοτικής Επιχείρη¬ 
σης Ύδρευσης - Αποχέτευσης Παλαίρου» του Δήμου Κε¬ 
κροπίας, καθώς και την 4924/27.11.2001 έκθεσης αξιολό¬ 
γησης αυτής που συνέταξε η αρμόδια Υπηρεσία της 
Περιφέρειας Δυτικής Ελλάδας και από την οποία προκύ¬ 
πτει ότι αυτή είναι βιώσιμη και κρίνεται σκόπιμη. 

7. Την 1920/7.2.2002 Απόφαση του Γενικού Γραμματέα 
Περιφέρειας Δυτικής Ελλάδας, περί της «Σύστασης της 
Δ.Ε.Υ.Α.Π.»του Δήμου Κεκροπίας, η οποία δημοσιεύτηκε 
στο Φ.Ε.Κ. 297/13.3.2002, (Τεύχος Β'). 

8. Την 3/2003 απόφαση Δημοτικού Συμβουλίου του Δή¬ 
μου Κεκροπίας, περί «Τροποποίησης της Συστατικής 
Πράξης της «Δημοτικής Επιχείρησης Ύδρευσης - Αποχέ¬ 


τευσης Παλαίρου (Δ.Ε.Υ.Α.Π.)» και ειδικότερα τροποποί¬ 
ηση της παραγράφου 9, μετίτλο«Η Επιχείρηση Διοικείτε» 

9. Την (Οικ.) 241 Γ.Γ./18.8.98 (ΦΕΚ939/1.9.98, τ. Β') Από¬ 
φαση του Γ ενικού Γ ραμματέα Περιφέρειας Δυτικής Ελ¬ 
λάδας περί «μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασίζου¬ 
με: 

Α') Εγκρίνεται η 3/2003, απόφαση του Δημοτικού Συμ¬ 
βουλίου του Δήμου Κεκροπίας, του Νομού Αιτωλ/νιας 
που αφορά την «Τροποποίηση της Συστατικής Πράξης 
της Δημοτικής Επιχείρησης Ύδρευσης - Αποχέτευσης 
Παλαίρου και τροποποιούμαι την 1920/7.2.2002, Απόφα¬ 
ση του Γενικού Γραμματέα Περιφέρειας Δυτικής Ελλά¬ 
δας ως προς την Τροποποίηση της Παραγράφου 9, και 
στο εξής θα έχει: 

9. Η Επιχείρηση ΔΙΟΙΚΕΙΤΑΙ από το Διοικητικό Συμβού¬ 
λιο που αποτελείται από πέντε (5) μέλη τα οποία ορίζονται 
μαζί με τους αναπληρωτές τους από το Δημοτικό Συμ¬ 
βούλιο. Από τα μέλη αυτά τρεις (3) είναι αιρετοί εκπρό¬ 
σωποι του Δήμου (εκ των οποίων δύο (2) είναι της πλειο- 
ψηφίας και ένας (1) της μειοψηφίας), ένας (1) εκπρόσω¬ 
πος του Συλλόγου Αλιέων Παλαίρου και ένας (1) 
Δημότης, ο οποίος θα αντικατασταθεί από έναν εκπρό¬ 
σωπο των εργαζομένων στην Επιχείρηση αν αυτή απα¬ 
σχολήσει περισσότερους από είκοσι εργαζόμενους. 

Κατά τα λοιπά ισχύει η ανωτέρω Απόφαση του Γ ενικού 
Γ ραμματέα Περιφέρειας Δυτικής Κλλάδας. 

Β') ΚΑΛΥΨΗ ΔΑΠΑΝΗΣ: Από τις διατάξεις της παρού¬ 
σας Απόφασης δεν προκαλείται δαπάνη σε βάρος του 
Κρατικού Προϋπολογισμού, αλλά και του Προϋπολογι¬ 
σμού του Δήμου Κεκροπίας. 

Γ') Η απόφαση αυτή να δημοσιευθεί στην Εφημερίδα 
της Κυβερνήσεως. 

Ιερά Πόλη Μεσολογγίου, 7 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 2550 (9) 

Τροποποίηση της ΑΠΕΣ 22544/91 Συστατικής Πράξης 
της «Δημοτικής Πολιτιστικής Ανάπτυξης Αγρίνιου 
(Δ.Ε.Π.Α.Α.)» του Δήμου Αγρίνιου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284, του ΛΚ.Κ. 
(Π.Δ. 410/95) περί Ίδρυσης και σύστασης Δημοτικών ή 
Κοινοτικών Επιχειρήσεων, Διοίκησης αυτών κ.λ.π 

2. Τις διατάξεις του άρθρου 11, παρ. 22, 23 και 24, του 
Ν. 2503/97 (Φ.Ε.Κ. 107/30.5.1997,τ.Α'), «Διοίκηση, Οργά¬ 
νωση, Στελέχωση της Περιφέρειας, ρύθμιση διατάξεων 
για την Τοπική Αυτοδιοίκηση και άλλες διατάξεις». 

3. Την 129/1991 Απόφαση του Δημοτικού Συμβουλίου 
του Δήμου Αγρίνιου, περί σύστασης της «Δημοτικής Επι¬ 
χείρησης Πολιτιστικής Ανάπτυξης Αγρίνιου (Δ.Ε.Π.Α.Α.)» 
και με το διακριτικό τίτλο «Πνευματικό και Πολιτιστικό Κέ¬ 
ντρο Δήμου Αγρίνιου». 

4. Την ισχύουσα Συστατική Πράξη της Επιχείρησης, η 
οποία εγκρίθηκε με την ΑΠ. ΕΣ. 22544/1991, Απόφαση 
του Νομάρχη Αιτωλίας και Ακαρνανίας, η οποία δημοσι¬ 
εύτηκε στο Φ.Ε.Κ. 660/7.9.1991, τ. Β’. 

5. Την 6/1995 απόφαση του Δημοτικού Συμβουλίου του 
Δήμου Αγρίνιου περί «Τροποποίησης της αριθ. 129/1991 
απόφαση του Δημοτικού Συμβουλίου του Δήμου Αγρίνιου 

με την οποία αφορούσε την Σύσταση της «Δ.Ε.Π.Α.Α.». 

6. Την αριθ. 177/1997 απόφαση του Δημοτικού Συμβουλί¬ 
ου του Δήμου Αγρίνιου, «με την οποία τροποποιούνται 
129/1991 και 6/1995 αποφάσεις του Δημοτικού Συμβουλίου, 
οι οποίες αφορούσαν τη Σύσταση της «Δ.Ε.Π.Α.Α.» και ειδι¬ 
κότερα ως προς το άρθρο 6, της Συστατικής Πράξης αυτής. 

7. Την 72/1999 απόφαση του Δημοτικού Συμβουλίου 
του Δήμου Αγρίνιου, περί «Τροποποίησης της Συστατικής 
Πράξης της Δ.Ε.Π.Α.Α.», του Δήμου Αγρίνιου. 

8. Την 241/18.8.1998, Απόφαση του Γενικού Γραμματέα 
Περιφέρειας Δυτικής Ελλάδας περί «Μεταβίβασης αρμο¬ 
διοτήτων και εξουσιοδότησης υπογραφών κ.λ.π.», η οποία 
δημοσιεύτηκε στο Φ.Ε.Κ. 939/1.9.98, τ.Β', αποφασίζουμε: 

1. Εγκρίνουμε την αριθ. 72/1999 απόφαση του Δημοτι¬ 
κού Συμβουλίου του Δήμου Αγρίνιου, που αφορά την 
«Τροποποποίηση της ισχύουσας Συστατικής Πράξης της 
«Δημοτικής Επιχείρησης Πολιτιστικής Ανάπτυξης Αγρίνι¬ 
ου (Δ.Ε.Π.Α.Α.)» και τροποποιούμε την ΑΠ. ΕΣ. 
22544/1991, απόφαση του Νομάρχη Αιτωλ/νίας και στο 
εξής η Συστατική Πράξη της «Δ.Ε.Π.Α.Α.» ως προς το άρ¬ 
θρο 6, η οποία θα έχει: 

- Ένας (1) εκπρόσωπος του Τ.Ε.Ε. ως Μέλος του Διοι¬ 
κητικού Συμβουλίου, (αντί ένας (1) Εκπρόσωπος του Ερ¬ 
γατικού Κέντρου). 

Κατά τα λοιπά ισχύει η ανωτέρω Απόφαση του Νομάρ¬ 
χη Αιτωλ/νίας, όπως αυτή τροποποιήθηκε, μετέπειτα από 
τις αριθ. ΑΠ. ΚΣ. 5211/22.2.1995 και Α.Π. 29578/97/ 
19.1.1998 Απόφασης του Δ/ντή της Δ/νσης Τοπικής 
Αυτ/σης και Δ/σης Ν. Αιτωλ/νίας. 

2. ΚΑΛΥΨΗ ΔΑΠΑΝΗΣ 

Από τις διατάξεις της παρούσας Απόφασης, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αλλά και του προϋπολογισμού του Δήμου Αγρίνιου. 

3. Η Απόφαση αυτή να δημοσιευθεί στην Εφημερίδατης 
Κυβερνήσεως. 

Ιερά Πόλη Μεσολογγίου, 7 Φεβρουάριου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-Φ- 

Αριθ. Ζ/12263 (10) 

Ορισμός υπαλλήλων της Δ/νσης Αγροτικής Ανάπτυξης 
Εβρου για υπερωριακή απασχόληση προγράμματος 
Ολοκληρωμένου Συστήματος Διαχείρισης & Ελέγχου 
(ΟΣΔΕ). 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τους Νόμους 2218/94 και 2240/94 περί Δευτεροβάθ¬ 
μιας Νομαρχιακής Αυτοδιοίκησης. 

2. Τον Οργανισμό Νομαρχιακής Αυτοδιοίκησης Ροδό¬ 
πης - Έβρου που δημοσιεύθηκε στο ΦΕΚ 393Β 15.5.95. 

3. Την 191255/22.4.2002 κοινή απόφαση Υπουργών Γε¬ 
ωργίας και Οικονομικών για υπερωριακή απασχόληση μο¬ 
νίμου προσωπικού που ασχολείται με τις εργασίες του 
προγράμματος Ολοκληρωμένου Συστήματος (ΟΣΔΕ). 

4. Την 195557/26.11.2002 απόφαση Υπουργού Γεωρ¬ 
γίας περί κατανομής σε Ευρώ για υπερωριακή απασχό¬ 
ληση προσωπικό της Δ/νσης Αγρ. Ανάπτυξης Εβρου. 

5. Τη Ζ/12145/21.11.2002 απόφαση του Δ/ντού Αγρ. 
Ανάπτυξης Έβρου. 

6. Την ανάγκη να ασχοληθούν υπερωριακά οι υπάλλη- 
λοιτης Δ/νσης Αγρ. Ανάπτυξης με την εφαρμογή του προ¬ 
γράμματος Ολοκληρωμένου Συστήματος (ΟΣΔΕ), απο¬ 
φασίζουμε: 


Ορίζουμε ονομαστικά τους υπαλλήλους που θα ασχο¬ 
ληθούν με το πρόγραμμα Ολοκληρωμένου Συστήματος 
από 1.3.2003 έως 31.3.2003. 

Α/Α ΟΝΟΜΑΤΕΠΩΝΥΜΟΝ ΙΔΙΟΤΗΤΑ _ 

1 Λαζαρίδης Γ εώργιος Γ εωπόνος 

2 Τουφεκτσή θεοδώρα » 

3 Χριστάκης Ξενοφών » 

4 Κουκόπουλος Γεώργιος » 

5 Γαρεφαλάκης Μιχαήλ » 

6 Ξανθόπουλος Απόστολος » 

7 Μανουσέλη Θέμις » 

8 Δέδογλου Ευάγγελος » 

9 Μιχαηλίδης Ευστάθιος » 

10 Τσουτσουμάνος Παναγιώτης » 

11 Τζιμοτούδης Απόστολος » 

12 Καμπαρμούση Μαρία » 

13 Σταυροπούλου Ηρα » 

14 Ράπτης Δημήτριος » 

15 Ποτνίδης Μαρίνος » 

16 Ντούλας Ηλίας » 

17 Παπαδόπουλος Θωμάς » 

18 Πολυζωίδης Αθανάσιος » 

19 Τσιτλαίδης Γεώργιος » 

20 Βλασακάκης Στέφανος Τεχνολόγος Γεωπονίας 

21 Τσώνης Κων/νος » 

22 Κυριαζίδης Κυριαζής » 

23 Θεοφανούδης Αθανάσιος » 

24 Σαρίδης Κων/νος » 

25 Μπεκιάρη Κων/νια » 

26 Καδόγλου Αλέξανδρος » 

27 Θεοδωρακίδης Θεόδωρος Γεωργοτεχνίτης 

28 Μακρής Νικόλαος » 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 25 Νοεμβρίου 2003 

Ο Νομάρχης κ.α.α. 

ΜΙΧ. ΚΟΓΙΟΜΤΖΗΣ 

-Φ- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Καρακώστα Αργυρώ του Ευαγγέ¬ 
λου. 

Ο ΝΟΜΑΡΧΗΣ ΠΕΙΡΑΙΑ 

Με την 925/12.2.2003 απόφαση του Νομάρχη Πειραιά 
χορηγείται στην Καρακώστα Αργυρώ του Ευαγγέλου 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
Λ. ΑΛΕΞΑΝΔΡΙΔΗΣ 

-Φ- 

( 12 ) 

Χορήγηση άδειας άσκησης επαγγέλματος Κοινωνικού 
Λειτουργού στη Δεμέναγα Ελένη του Κων/νου. 

Ο ΝΟΜΑΡΧΗΣ ΠΕΙΡΑΙΑ 

Με την 7603/6.2.2003 απόφαση του Νομάρχη Πειραιά 
χορηγείται στη Δεμέναγα Ελένη του Κων/νου άδεια άσκη¬ 
σης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
Λ. ΑΛΕΞΑΝΔΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




